කෙන්යාවේ ඩෙනිස් කිමෙටො පැය 2යි මිනිත්තු 2යි තත්පර 57කින් බර්ලින් මැරතන් තරගය ජයග්‍රහණය කරමින් ලෝක මැරතන් වාර්තාව බිඳ දමා තිබේ.තරගයේ තවත් සැතපුම් තුනක් පමණ ඉතිරිව තිබියදී තම රටේම ප්‍රතිවාදී තරගකරු එමානුවල් මුටායි අභිබවා ගිය 30 හැවිරිදි කිමෙටො, පැය දෙකයි මිනිත්තු තුනකට අඩුවෙන් මැරතන් තරගයක් අවසන් කළ ලොව පළමු පුද්ගලයා බවට පත්විය.පැය 2:03:13ක කාලයකින් දෙවැනියට තරගය නිම කළ මුටායිද කළින් තිබූ ලෝක වාර්තාව මකා දැමීය.කළින් තිබූ මැරතන් ලෝක වාර්තාව සටහන් වූයේද මීට දොළොස් මසකට පෙර මේ තරග බිමේදීමය.